Държавен вестник, бр. 5, 2021 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  5
посочва, когато е приложимо, че по този начин 
се започва процедурата за уреждане на спора.
2. Процедура за уреждане на спор може да 
бъде започната само в срок от шест месеца 
от прекратяването съгласно член 2 или 3 от 
настоящото споразумение на Двустранния 
инвестиционен договор, въз основа на който 
е започнало Висящото арбитражно произ-
водство, чрез подаване на искане съгласно 
параграф 1 от настоящия член. 
3. Процедура за уреждане на спор се започва, 
ако Съдът на ЕС или национален съд е приел 
в решение, което е станало окончателно, че 
държавната мярка, оспорвана в посоченото в 
параграф 1 производство, нарушава правото 
на Съюза. 
4. Процедура за уреждане на спор не се 
започва, ако Съдът на ЕС или национален 
съд е приел в решение, което е станало окон-
чателно, че държавната мярка, оспорвана в 
посоченото в параграф 1 производство, не 
нарушава правото на Съюза. Същото прави-
ло се прилага, ако Европейската комисия е 
приела решение, което е станало окончателно 
и в което се приема, че мярката не нарушава 
правото на Съюза. 
5. Ако има висящо съдебно производство, 
чиято цел е да се постанови решение съглас-
но параграф 3 или 4, в отговора си съгласно 
параграф 1 засегнатата договаряща страна 
уведомява инвеститора за този факт. Започ-
ването на процедурата за уреждане на спора 
се спира докато съдебното производство при-
ключи с окончателно решение. Засегнатата 
договаряща страна уведомява инвеститора 
за това решение в срок от две седмици. Съ-
щото правило се прилага, ако Европейската 
комисия е приела решение, което все още не 
е станало окончателно. 
6. Процедура за уреждане на спор може 
да бъде започната, ако може да се установи 
възможно нарушение на правото на Съюза, 
предизвикано от държавна мярка, оспорва-
на в производството по параграф 1, и не се 
прилагат нито параграф 3, нито параграф 4. 
7. Процедурата за уреждане на спор се 
наблюдава от безпристрастен посредник с 
цел страните да постигнат доброволно, за-
коносъобразно и справедливо уреждане на 
спора, който е предмет на Арбитражното 
производство, без съдебно или арбитражно 
производство. Процедурата по уреждане на 
спор е безпристрастна и поверителна. Всяка 
страна по процедурата има право да изложи 
становището си. 
8. Посредникът се назначава по взаимно 
съгласие от инвеститора и засегнатата догова-
ряща страна – ответник в съответното Висящо 
арбитражно производство. Посредникът се 
избира измежду лица, чиято независимост и 
безпристрастност са извън съмнение и кои-
то притежават необходимата квалификация, 
включително задълбочено познаване на право-
то на Съюза. Той не може да бъде гражданин 
на държавата членка, в която е направена 
инвестицията, или на държавата членка по 
произход на инвеститора и не трябва да бъде 
в положение на конфликт на интереси. Ако 
в рамките на един месец от започването на 
процедурата за уреждане на спора не бъде 
постигнато взаимно съгласие за избора на 
безпристрастен посредник, инвеститорът или 
засегнатата страна – ответник в съответното 
Висящо арбитражно производство, иска от 
генералния директор на Правната служба на 
Европейската комисия да посочи бивш член на 
Съда на Европейския съюз, който, след като 
се консултира с всяка от страните по спора, 
определя лице, което отговаря на посочените 
в настоящия параграф критерии. Примерна 
таблица на възнаграждението на посредника 
се съдържа в приложение Г.
9. В срок от два месеца от назначаването 
си посредникът отправя искане към инвести-
тора и държавата членка, в която е направена 
инвестицията, да представят писмено стано-
вище. Когато процедурата по уреждане на 
спора е започнала въз основа на параграф 6, 
посредникът може да поиска от Европейската 
комисия да предостави в срок от два месеца 
консултация по относимите въпроси, свързани 
с правото на Съюза.
10. Посредникът организира по безпри-
страстен начин преговорите за уреждане на 
спора и подпомага страните с цел доброволно 
уреждане на спора в срок от шест месеца от 
назначаването си или в по-дълъг, определен 
от страните срок. Страните участват в този 
процес добросъвестно. Докато изпълнява за-
дълженията си, посредникът взема надлежно 
предвид решенията на Съда на ЕС или на 
националните съдилища, както и решенията 
на Европейската комисия, които са станали 
окончателни, и консултациите, посочени в 
последното изречение на параграф 9. Посред-
никът също така взема предвид предприетите 
от засегнатата договаряща страна действия по 
изпълнение на съответните решения на Съда 
на ЕС, както и съдебната практика на Съда 
на ЕС относно размера на обезщетенията за 
вреди съгласно правото на Съюза.
11. Ако не бъде постигнато споразумение 
за доброволно уреждане на спора в срока, 
посочен в параграф 10, в срок от един месец 
страните по процедурата предлагат уреждане 
на спора, приемливо за тях. Всяко предложе-
ние се съобщава писмено и без неоправдано 
забавяне на другата страна по процедурата 
за становище. Посредникът организира на 
тази основа по-нататъшни преговори с цел 
намиране на взаимноприемливо решение 
на спора.